my en my my my my my my my en en my my my my my my my my my en my my my my my my my my en my my my en en ru my br en my my my my my my my my my my my en en en my en my my my my en my my my my en my my my my en my my my en my my my my en en en sv fr de de fr fr fr sv en en en en en en en en es en en en en en my my my my my my my my my en my my my my my my en my my my my my my my my en en en en en en en en en en en en en en en en en en en en en en
"Train to Busan" ရုပ်ရှင်တွင် ပါဝင်သရုပ်ဆောင်ခဲ့သူများ၏ ရင်တွင်းခံစားချက်များ
တောင်ကိုရီယားရုပ်ရှင်သမိုင်းတွင် စံချိန်တင်ရလောက်အောင် ရုံဝင်ငွေများ ရရှိနေသည့် Train to Busan ရုပ်ရှင်ကို မြန်မာနိုင်ငံရှိ ရုပ်ရှင်ရုံများတွင်လည်း ရုံတင်ပြသနေပြီဖြစ်သည်။ တောင်ကိုရီးယားနိုင်ငံတွင် ဇူလိုင် ၂၀ တွင် စတင်ပြသခဲ့သည့် သည်းထိတ်ရင်ဖို အက်ရှင်ရုပ်ရှင်ကို ဒါရိုက် ယောင်းဆန်းဟိုက ရိုက်ကူးခဲ့ပြီး သရုပ်ဆောင်များ အဖြစ် ဂုံယူ၊ ဂျောင်ယူမီ၊ မာဒုံဆော့၊ ကင်ဆူအန်းနှင့် ချွဲဝူဆော့တို့ အဓိက ပါဝင်ထားသည်။ ၂၀၁၆ ခုနှစ် ကိန်းစ်ရုပ်ရှင်ပွဲတွင် ပြသခဲ့ပြီး ကြည့်ရှုသူပရိသတ်များ၏ အကောင်းမြင်သုံးသပ်ချက်ရရှိခဲ့သည့် ဇာတ်ကားကောင်းလည်း ဖြစ်သည်။ ဆိုးလ်မြို့မှ ဘူဆန်မြို့သို့ ဦးတည်ခုတ်မောင်းနေသည့် KTX ရထားပေါ်တွင် ဖုတ်ကောင်လိုက်ပါလာရမှ အသက်ဘေးအန္တရာယ်နှင့် ကြုံခဲ့ရသည့် သားအဖနှစ်ဦးအကြောင်းကို အခြေပြုရိုက်ကူးထားခြင်းဖြစ်သည်။ ထိုရုပ်ရှင်မှ အဓိက သရုပ်ဆောင်များဖြစ်သည့် ဂုံယူ၊ ဂျောင်ယူမီ၊ မာဒုံဆော့၊ ချွဲဝူရှိ၊ အန်ဆိုဟီး တို့နှင့် Showbiz Korea ၀ိုင်းတော်သားများ စကားဝိုင်းဖွဲ့ပြောဆိုပုံများကို ဘာသာပြန်ဖော်ပြလိုက်ပါသည်။
ဂုံယူ - ဒီရုပ်ရှင်ဟာ နိုင်ငံတကာရုပ်ရှင်ပွဲတော်တစ်ခုကို ဖိတ်ကြားခံရမယ်လို့ မထင်ခဲ့ပါဘူး။ ပြီးတော့ ပရိသတ်စိတ်ဝင်စားမှု အများအပြားခံရမယ်လို့လည်း မထင်ခဲ့ပါဘူး။ ဒီရုပ်ရှင်မှာ ပါဝင်ဖို့ ကျွန်တော်ရွေးချယ်ခဲ့ရတဲ့ အကြီးမားဆုံး အကြောင်းပြချက်က ကျွန်တော်အရင် မလုပ်ဖူးတဲ့ ဇာတ်ရုပ်ဖြစ်တာရယ်၊ ကျွန်တော်သရုပ်ဆောင်ချင်တဲ့ ဇာတ်ရုပ် ဖြစ်တာကြောင့်ပါ။ ပရိသတ်တွေအနေနဲ့ ဘယ်လိုခံစားရမယ်ဆိုတာနဲ့ ရုပ်ရှင်က အဆင်ပြေရဲ့လားဆိုတာလည်း ကျွန်တော်သိချင်ပါတယ်။ ပရိသတ်တွေ အသိအမှတ်ပြုခံရ၊ မခံရဆိုတာ စိန်ခေါ်မှုတစ်ခုဖြစ်ပြီးတော့ ကျွန်တော် ဖြစ်ချင်ခဲ့တဲ့ အရာတစ်ခုပါပဲ။ ရုပ်ရှင်စမရိုက်ခင်မှာ ကျွန်တော့်မှာ စိတ်ပူစရာတချို့ရှိခဲ့ပါတယ်။ ဟောလိဝုဒ် ရုပ်ရှင်တွေမှာပဲ ဒီလိုကူးစက်ရောဂါ ရုပ်ရှင်မျိုးကျွန်တော်တို့ တွေ့မြင်ခဲ့ဖူးကြပါတယ်။ ဒါကြောင့် အရှေ့တိုင်းရုပ်ရှင်နဲ့ သင့်လျော်ပါ့မလားဆိုတကို ကျွန်တော် စိတ်ပူမိပါတယ်။ ပြီးတော့ အဓိကဇာတ်ကောင်တွေဖြစ်တဲ့ ဖုတ်ကောင်တွေရဲ့ လက်ကနေ လွတ်အောင် ပြေးနိုင်ပါ့မလားဆိုတာကိုလည်း စိုးရိမ်မိပါတယ်။ ရိုက်ကူးရေး လေ့ကျင့်တဲ့အချိန်မှာ မိတ်ကပ်အထူးပြုလုပ်ချက်တွေကို မြင်ခဲ့ရပါတယ်။ တကယ့်အစစ်လိုပဲ ထင်ရပါတယ်။ ကြောက်ဖို့ကောင်းပါတယ်။ ကူးစက်ခံရတဲ့ သူတွေနေရာမှာ သရုပ်ဆောင်ခဲ့ကြတဲ့သူတွေကလည်း အများကြီးပါ။ ရိုက်ကွင်းခဏနားတဲ့အချိန်မှာ အဓိကသရုပ်ဆောင်တွေနဲ့ သူတို့တွေက ဓါတ်ပုံရိုက်ချင်တယ်လို့ ပြောတဲ့အခါမှာ ကျွန်တော်ကြောက်လို့ မရိုက်ချင်ခဲ့ပါဘူး။ ယူမီနဲ့ ကျွန်တော်ဟာ အရင်တုန်းက Silenced ဆိုတဲ့ ရုပ်ရှင်မှာအတူတွဲပြီး သရုပ်ဆောင်ဖူးပါတယ်။ ဒါကြောင့် သူ့ကို ကျွန်တော် သိတာ နည်းနည်းတော့ကြာပါပြီ။ ပြီးတော့ အစ်ကို ဒုံဆော့ဟာလည်း ကျွန်တော်ကို လေ့ကျင့်ပေးခဲ့သူ ဖြစ်ခဲ့ဖူးပါတယ်။ ဒါ့ကြောင့် သူ့ကိုလည်း သိတာကြာပါပြီ။ ဝူရှိ နဲ့ ဆိုဟီးကိုတော့ ဒီရုပ်ရှင်မှာ ပထမဆုံး ဆုံကြတာပါ။
ဂျောင်ယူမီ - အစ်ကို မာဒုံဆော့ဟာ ခံစားသက်ဝင်မှုကောင်းပြီး သရုပ်ဆောင်ကောင်းတဲ့ သရုပ်ဆောင်ဆိုတာ ကျွန်မသိပါတယ်။ ကျွန်မသရုပ်ဆောင်ချက်ကို အရှိန်မြှင့်ပေးတဲ့နေရာမှာ အကူအညီအများကြီးရခဲ့ပါတယ်။ ကျွန်မတို့အတူတူ တွဲရိုက်ရတဲ့ ဇာတ်ဝင်ခန်းက တိုတောင်းပေမယ့် ကျွန်မတို့ရဲ့ ဇာတ်ရုပ်မှာပဲ အတူတူ သက်ဝင်လှုပ်ရှားစွာနဲ့ ကြိုးစားသရုပ်ဆောင်ခဲ့ကြပါတယ်။ တစ်ကဒ် ပြီးတိုင်းမှာပဲ အံ့သြဖို့ကောင်းတဲ့ ခံစားချက်တွေ ဖြစ်ပေါ်လာမိပါတယ်။
မာဒုံဆော့ - အားလုံးသိတဲ့အတိုင်းပဲ ဂျောင်ယူမီဟာ သိပ်ကိုတော်တဲ့ မင်းသမီးဖြစ်ပါတယ်။ သူဘယ်လောက်လှကြောင်း ရေးထားတဲ့ဆောင်းပါးတွေကိုလည်း ဖတ်ခဲ့ဖူးပါတယ်။ သရုပ်ဆောင်တစ်ယောက်ဟာ ထူးခြားကောင်းမွန်တဲ့ တင်ဆက်မှုကို ပေးတဲ့အခါ ပရိသတ်တွေအနေနဲ့ သူတို့ကို ကွဲပြားတဲ့ ပုံစံမျိုးနဲ့ ပိုမိုလှပချောမောစွာ မြင်တွေ့ရလေ့ရှိပါတယ်။ ဂျောင်ယူမီ သရုပ်ဆောင်တဲ့အခါ သူဟာ တကယ့်ကို တောက်ပနေတယ်လို့ ကျွန်တော်ထင်ပါတယ်။ ကျွန်တော်တို့ အက်ရှင်ဇာတ်ဝင်ခန်းတွေအတွက်လည်း ပြင်ဆင်ခဲ့ကြပါတယ်။ နေ့လယ်စာ ထမင်းစားချိန်မှာ ဖုတ်ကောင်နေရာမှာ သရုပ်ဆောင်တဲ့ လူ ၅၀ လောက်ရောက်လာပြီး ဓါတ်ပုံရိုက်ချင်လို့ပါလို့လာပြောတယ်လေ။ ပထမက ထိုးဖိုးကြံရွယ်ခဲ့ပေမယ့် နောက်တော့ သူတို့နဲ့ အတူတူ ဓါတ်ပုံတွဲရိုက်ခဲ့ပါတယ်။
ချွဲဝူရှိ - အန်ဆိုဟီးနဲ့ တွဲဖက်သရုပ်ဆောင်ရတာ ကြိုက်နှစ်သက်ပါတယ်။ ဆိုဟီးနဲ့ အလုပ်အတူတူ တွဲလုပ်ရတဲ့အတွက် အရမ်းပဲ ပျော်ရွှင်မိပါတယ်။
အန်ဆိုဟီး - ကျွန်မလည်း ဝူရှိ နဲ့ သရုပ်ဆောင်ရတာကို ကြိုက်နှစ်သက်ပါတယ်။ အတူတူ သရုပ်ဆောင်ချိန်ဟာ တိုတောင်းခဲ့ပေမယ့်လည်း သူဟာတကယ့်ကို သဘောကောင်းပြီးတော့ ဆင်ခြင်သုံးသပ်မှုအားလည်း ကောင်းပါတယ်။ သရုပ်ဆောင်နေချိန်မှာ သူ့အပေါ်မှာ အားကိုးခဲ့ရပါတယ်။
ဂုံယူ - ဇာတ်လမ်းရိုက်နေချိန်အတွင်းမှာ မာဒုံဆော့ဟာ တော်တော်လေး နာကျင်ခံစားခဲရပါတယ်။ ပြီးတော့ ဒဏ်ရာရတာလည်း သူအများဆုံးပါ။ သူဆေးပင်အပ်တွေနဲ့ အထိုးခံရပြီး ကျောနာတဲ့အခါမှာ ရင်းနှီးတဲ့ သူငယ်ချင်းကောင်းတစ်ယောက် အနေနဲ့ မြင်ရတာ နာကျင်ခံစားရပြီး ကျွန်တော်ကိုယ်တိုင် နာကျင်သလိုပါပဲ။
မာဒုံဆော့ - ကျွန်တော်တို့ ရထားပေါ်မှာ ရိုက်တဲ့ ဇာတ်ဝင်ခန်းမှာဆိုရင် ကျဉ်းကျဉ်းကျပ်ကျပ်ရှိပြီးတော့ ကျွန်တော် အသေးစား ဒဏ်ရာလေးတွေလည်းရရှိခဲ့ပါတယ်။ ဒါကြောင့် ကျွန်တော်တို့ ရိုက်ကူးရေးဟာ ခက်ခဲခဲ့ပြီး ရောဂါကူးစက်ခံရတဲ့ သရုပ်ဆောင်တွေကလည်း ကြီးမားတဲ့ အဝတ်အစားနဲ့ မိတ်ကပ်ပြင်ဆင်မှုတွေ လုပ်ခဲ့ရပါတယ်။ ရာသီဥတုကလည်း အရမ်းပူပြင်းပြီး ချွေးတဒီးဒီး ကျခဲ့ကြပါတယ်။ ဒါပေမယ့် ကျွန်တော်တို့ အဆုံးအထိ သေချာကြိုးစားပြီးတော့ သူတို့တွေဟာလည်း ရုပ်ရှင်ထဲမှာ အကောင်းဆုံး သရုပ်ဆောင်နိုင်ခဲ့ကြပါတယ်။
ဂုံယူ - Train to Busan ရုပ်ရှင်ဟာ ဘာနဲ့တူလဲဆိုရင် သာယာတဲ့ နွေရာသီ ဒါမှမဟုတ် အေးမြတဲ့ နွေရာသီရောက်ရှိ လာတော့မယ် ပုံစံနဲ့ တူပါတယ်။
ဂျောင်ယူမီ - ဒီရုပ်ရှင်ကို နိုင်ငံတကာ ကိန်းစ်ရုပ်ရှင်ပွဲတော်မှာ ပထမဆုံးကြည့်ခဲ့ရပါတယ်။ အရမ်းကို သဘောကျခဲ့ပြီး ပရိသတ်တွေကို အမြန်ဆုံးကြည့်စေချင်ခဲ့တာပါ။
Ref:Showbiz Korea
#Democracytoday
ဆက်လက်ဖတ်ရှုရန်…
Miss Golden Land Myanmar 2016 နောက်ဆုံးအဆင့်ရွေးချယ်ပွဲ MCC ခန်းမ တွင် ကျင်းပ
ရန်ကုန်၊ သြဂုတ် ၂၅-
Miss Golden Land Myanmar 2016 အလှမယ် final ပြိုင်ပွဲကို သြဂုတ် ၂၅ ရက် ည ၆နာရီက ရန်ကုန်မြို့ မင်းဓမ္မလမ်း ရှိMCC ခန်းမ၌ ကျင်းပခဲ့ကြောင်း သိရသည်။Miss Golden Land Myanmar 2016 အလှမယ်ပြိုင်ပွဲကြီးပြုလုပ် နိုင်ရန်အတွက် ဧရာဝတီ၊ ပဲခူး၊ မကွေး၊ စစ်ကိုင်း၊ တနင်္သာရီနှင့် ရန်ကုန်တိုင်း ဒေသကြီးမှ အလှမယ်များအပါအ ဝင် ကချင်၊ ကယား၊ ကရင်၊ ချင်း၊ မွန်၊ ရခိုင်နှင့် ရှမ်းပြည်နယ်အပါအဝင် နေပြည်တော်တို့မှ အလှမယ်များက ဝင်ရောက်ယှဉ်ပြိုင်ခဲ့ခြင်းဖြစ်သည်။ "ဒီပြိုင်ပွဲမှာ Miss ရရှိပြီးနောက်် မှာလည်း ပြိုင်ပွဲကိုပဲ အားပေးတာမ ဟုတ်ဘဲနဲ့ Miss Golden Land Myanmar Organization အနေနဲ့ ဆက်လက်လုပ်ဆောင်နေတဲ့ အလှ မယ်တွေလည်းရှိပါတယ်။ အလှမယ် အသီးသီးမှာ တာဝန်နဲ့ဝတ္တရားတွေ လည်းရှိပါတယ်။ ဒါတွေကိုလည်း တာဝန်ကျေပွန်၊ မကျေပွန်ဆိုတာကို ဘာတွေပံ့ပိုးဖို့လိုလဲ၊ ဘာတွေဆုံးမ ဖို့လိုလဲ၊ သင်ပြဖို့လိုလဲဆိုတာကို ပရိ သတ်တွေအနေနဲ့ စောင့်ကြည့်ဝေဖန် အကြံပြုပေးပါဦး။Miss Golden Land Myanmar Organization အနေနဲ့လည်း ဒီရွေးချယ်ပွဲပြီးရင် တိုင်း ပြည်နဲ့ လူမျိုးအကျိုးတွေကို ဆက် လက်ဆောင်ရွက်သွားမှာဖြစ်လို့ လက် တွဲကူညီပေးပါလို့ ဖိတ်ခေါ်ပါတယ်" ဟု Miss Golden Land Myanmar Organization မှ ကိုဟန်ဇော်လတ် က ၎င်းင်း၏ အဖွင့်အမှာစကားတွင် ထည့်သွင်းပြောကြားခဲ့သည်။
ဆက်လက်ဖတ်ရှုရန်…
ရုပ်ရှင်ဥပဒေမူကြမ်းကို အတည်ပြုနိုင်ရေးအတွက်ရုပ်ရှင်လောကသား များအကြံပြုစာများပေးပို့ကြရန်မြန်မာနိုင်ငံရုပ်ရှင်အစည်းအရုံးဥက္ကဋ္ဌ ဦးလူမင်း မေတ္တာရပ်ခံ
ရန်ကုန်၊ သြဂုတ် ၂၅
ရုပ်ရှင်ဥပဒေ မူကြမ်းအတည်ပြုနိုင်ရန်အတွက် ရုပ်ရှင်လောကသားများအနေဖြင့် တစ်လအတွင်း အကြံပြုစာများပေး ပို့ကြရန် မြန်မာနိုင်ငံရုပ်ရှင်အစည်း အရုံးဥက္ကဋ္ဌဦးလူမင်းက မေတ္တာရပ်ခံ ခဲ့ကြောင်း သိရသည်။အဆိုပါ ရုပ်ရှင်ဥပဒေမူကြမ်း အတည်ပြုနိုင်ရန်အတွက် အနုပညာ လောကသားများ၏ အကြံပြုချက် များကို မြန်မာနိုင်ငံရုပ်ရှင်အစည်း အရုံးသို့ပေးပို့ပါရန် သြဂုတ် ၁၉ ရက် တွင်ပြုလုပ်သော" မြန်မာ့ရုပ်ရှင်ဖွံ့ဖြိုး တိုးတက်မှုဆိုင်ရာဖိုရမ်"တွင် မေတ္တာ ရပ်ခံခဲ့ခြင်းဖြစ်ကြောင်း သိရသည်။"အနာဂတ်အတွက် ရုပ်ရှင် ဥပဒေဆိုတာ ကျွန်တော်တို့ရဲ့အသက် ပဲဖြစ်ပါတယ်။ ကျွန်တော်တို့အရာ ရာကို ဥပဒေအရပဲ ဆောင်ရွက်ရ မှာဖြစ်ပါတယ်။ ဥပဒေအရပဲ အခွင့် အရေးတွေ တောင်းဆိုရမှာဖြစ်ပါ တယ်။ အဲဒါကြောင့် လောကသား တွေအတွက် အရေးကြီးတဲ့ရုပ် ရှင်ဥပဒေမူကြမ်းကို လေ့လာပြီး တော့ အကြံဉာဏ်တွေပေးပါ။ ကျွန်တော်တို့ ဒီရုပ်ရှင်ဥပဒေ မူကြမ်းကို အမြန်ဆုံးလွှတ်တော် တင်နိုင်ပြီးတော့ အမြန်ဆုံးအ ကောင်အထည်ဖော် ဆောင် ရွက်မှသာလျှင် ခေတ်ကာလနဲ့ ကိုက်ညီမှုရှိတဲ့ ဥပဒေကိုပြဋ္ဌာန်း နိုင်မှာဖြစ်ပါတယ်"ဟု သြဂုတ် ၂၅ ရက်က မြန်မာနိုင်ငံရုပ်ရှင် အစည်းအရုံးဥက္ကဋ္ဌဦးလူမင်း က ပြောသည်။
ဆက်လက်ဖတ်ရှုရန်…
ဂျက်စတင်ဘီဘာ၏ မန်နေဂျာနဲ့ စာချုပ်ချုပ်လိုက်တဲ့ ဟီလာရီ ဒတ်ဖ်
လော့စ်အင်ဂျလိစ် သြဂုတ် ၂၃
အသက် ၂၈ နှစ်အရွယ် အဆိုတော်၊ သရုပ်ဆောင် ဟီလာရီ ဒတ်ဖ်သည် ဂျက်စတင်ဘီဘာ၊ ကယ်လီ ရေး ဂျက်ဆန် နှင့် ကနေးဝက်စ်တို့ကို စီမံခန့်ခွဲပေးနေသော စကူတာ ဘရာအွန်၏ SB စီမံခန့်ခွဲရေးနှင့် စာချုပ် ချုပ်ဆိုလိုက်ကြောင်း သိရသည်။ တရားဝင်ကြေညာချက် ထွက်ပေါ်လာခြင်းမရှိသော်လည်း SB ဝက်ဘ်ဆိုက်တွင် ဟီလာရီ၏ နာမည်ကို စကူတာ၏ လက်အောက်ရှိ အခြားအနုပညာရှင်များနှင့်အတူ ထည့်သွင်းလိုက်ပြီဖြစ်ပြီး ခင်ပွန်းသည် မိုက်ကွန်ရီနှင့် ၆ နှစ်ကြာအိမ်ထောင်ရေး ပြိုကွဲခဲ့ပြီး ၆ လအကြာတွင် အနီးကပ်လေ့ကျင့်ပေးနေသူ ဂျက်ဆန်ဝါးရှ်နှင့် မေတ္တာမျှနေသည်ဟု သတင်းများထွက်ပေါ်နေသည့် ဟီလာရီအတွက် သတင်းကောင်း တစ်ခုလည်း ဖြစ်သည်။
ဆက်လက်ဖတ်ရှုရန်…
တစ်ကိုယ်တော် တေးစီးရီး လည်း ထွက်မယ်၊ ရုပ်ရှင်ဇာတ်ကားတွေလည်း ရိုက်နေတဲ့မေမြတ်နိုး
အနုပညာအလုပ်တွေ မနားတမ်းလုပ်နေတဲ့ မေမြတ်နိုးနဲ့ တွေ့ဆုံခိုက်......
ဆက်လက်ဖတ်ရှုရန်…
'မြန်မာ့ရုပ်ရှင်ဖွံ့ဖြိုးတိုးတက်ရေးဆိုင်ရာဖိုရမ်'သို့ တက်ရောက်လာသော အနုပညာရှင်အချို့၏ အမြင်များ
ရန်ကုန်၊ သြဂုတ် ၂၁
မြန်မာနိုင်ငံရုပ်ရှင် အစည်းအရုံးမှ ဦးစီးပြုလုပ်သော" မြန်မာ့ ရုပ်ရှင်ဖွံ့ဖြိုးတိုးတက်ရေးဆိုင်ရာဖိုရမ်" ကို နှစ်ရက်တာပြုလုပ်ခဲ့ပြီး အဆိုပါဖိုရမ်သို့ တက်ရောက်လာသော အနုပညာရှင်များ၏ ထင်မြင်ချက်အမြင်များကို အခုလိုပဲရေး သားဖော်ပြပေးလိုက်ပါတယ်။
ဆက်လက်ဖတ်ရှုရန်…
Job opportunity
no frame support
Job in Myanmar
Stay connected
RSS Vimeo Twitter Facebook Moby Picture
မျက်မှောက်ရေးရာ
အယ်ဒီတာ့အာဘော်
လူမျိုးစုရေးရာ
အထူးသတင်းပေးပို့ချက်
Advertisement
နိုင်ငံတကာသတင်းများ
နိုင်ငံတကာအထူးဆောင်းပါး
အထူးကဏ္ဍအစီအစဉ်
မှတ်တမ်းများ
ဖျော်ဖြေရေး
နယ်သတင်းများ
မန္တလေးသတင်းများ
မှုခင်းသတင်းများ
လွှတ်တော် ကိုယ်စားလှယ်လောင်းများ မိတ်ဆက် ကဏ္ဍ
Copyright 2014 © Democracy Today Daily Newspaper | Myanmar News Network Co.,Ltd. All rights reserved.
Creation of OrientWebs!
Myanmar News Network
Login or Register
Remember Me
fb iconLog in with Facebook